РЕПУБЛИКА СРБИЈА

ГРАДСКА УПРАВА ГРАДА ПОЖАРЕВЦА

**ОДЕЉЕЊЕ ЗА ФИНАНСИЈЕ И ЈАВНЕ НАБАВКЕ**

Број: 03-40-1110/2015

Датум: 29.07.2015. године

П о ж а р е в а ц

**У П У Т С Т В О**

**ЗА ПРИПРЕМУ БУЏЕТА ГРАДА ПОЖАРЕВЦА ЗА 2016. ГОДИНУ**

**СА ПРОЈЕКЦИЈАМА ЗА 2017. И 2018. ГОДИНУ**

Пожаревац, 29. јули 2015. године

На основу члана 31. и члана 40. Закона о буџетском систему („Службени гласник РСˮ, бр. 54/09, 73/10, 101/10, 101/11, 93/12, 62/13, 63/13-исправка, 108/13 и 142/14), и Фискалне стратегије за 2015. годину са пројекцијама за 2016. и 2017. годину, Одељење за финансије и јавне набавке Градске управе града Пожаревца доноси

**УПУТСТВО**

**ЗА ПРИПРЕМУ БУЏЕТА ГРАДА ПОЖАРЕВЦА ЗА 2016. СА ПРОЈЕКЦИЈАМА ЗА 2017. И 2018. ГОДИНУ**

**УВОД**

Овим Упутством се, у складу са Законом о буџетском систему и Фискалном стратегијом за 2015. годину са пројекцијама за 2016. и 2017. годину, достављају буџетским корисницима града Пожаревца основне смернице, оквири и рокови за припрему финансијских планова и захтева за средствима у буџету града Пожаревца у 2016. са пројекцијама за 2017. и 2018. годину.

**I ПРАВНИ ОСНОВ**

Поступак припреме и доношења буџета локалне власти уређен је Законом о буџетском систему.

Рокови за доношење Фискалне стратегије и достављање Упутства за припрему одлуке о буџету локалне власти, уређени су чланом 31. Закона о буџетском систему, односно буџетским календаром.

На основу члана 40. Закона о буџетском систему, локални орган управе надлежан за финансије доставља упутство за припрему нацрта буџета локалне власти и обавештава директне кориснике буџетских средстава о основним економским претпоставкама и смерницама за припрему буџета.

У погледу садржине предлога финансијског плана директних корисника средстава буџета сходно се примењују одредбе члана 37. истог Закона, којим је дефинисано да **предлог финансијског плана обухвата:**

1. **расходе и издатке за трогодишњи период, исказане по буџетској класификацији;**
2. **детаљно писано образложење расхода и издатака, као и извора финансирања.**

Директни корисници обавезни су да у складу са смерницама и роковима, траже од индиректних корисника за које су одговорни, да доставе податке неопходне за израду предлога финансијског плана директног буџетског корисника.

Истим чланом је предвиђено и да локални орган управе надлежан за финансије може да тражи непосредно од индиректних буџетских корисника податке о финансирању.

Чланом 41. Закона о буџетском систему дефинисано је да су индиректни корисници средстава буџета локалне власти обавезни да припреме предлог финансијског плана на основу смерница које се односе на буџет локалне власти.

Чланом 112. Закона о буџетском систему (прелазне и завршне одредбе) уређено је да се одредбе овог Закона, у делу који се односи на **програмски део буџета**, **примењују у целини од доношења** Закона о буџету Републике Србије **и одлука локалне власти за 2015. годину**. Другим речима, припрема буџета по програмској класификацији у целини, отпочела је од припреме буџета за 2015. годину,тако да су корисници буџетских средстава у обавези да своје финансијске планове планирају у складу са програмском методологијом

Ради спровођења ове законске одредбе у 2015. години Министарства финансија РС је на свом сајту објавило **Упутство за припрему програмског буџета,** и упознало јавност са новим начином планирања и исказивања података у програмском буџету.

**II ОПШТИ ДЕО**

Упутство за припрему буџета града Пожаревца за 2016. са пројекцијама за 2017. и 2018. годину садржи:

1. основне економске претпоставке и смернице за припрему буџета града Пожаревца за 2016. и наредне две године,
2. опис планиране политике локалне власти у 2016. и наредне две фискалне године,
3. процену прихода и примања и расхода и издатака за 2016. годину и наредне две фискалне године,
4. обим средстава који може да садржи предлог финансијског плана директног корисника средстава буџета за 2016. годину са пројекцијама за наредне две фискалне године,
5. смернице за припрему средњорочних планова директних корисника средстава буџета,
6. поступак и динамику припреме буџета града Пожаревца и предлога финансијских планова директних корисника средстава буџета.

**III OСНОВНЕ ЕКОНОМСКЕ ПРЕТПОСТАВКЕ И СМЕРНИЦЕ ЗА ПРИПРЕМУ НАЦРТА БУЏЕТА ГРАДА ПОЖАРЕВЦА ЗА 2016. И НАРЕДНЕ ДВЕ ФИСКАЛНЕ ГОДИНЕ**

У недостатку Фискалне стратегије за 2016. и наредне две године, основне смернице у овом Упутству дате су на основу члана 27е Закона о буџетском систему, Фискалне стратегије за 2015. са пројекцијама за 2016. и 2017. годину, Упутства за припрему буџета локалне власти за 2015. годину и пројекцијама за 2016. и 2017. годину, Националног програма економских реформи за период 2015-2017. године и Упутства за припрему програмског буџета.

Фискална стратегија за 2015. годину са пројекцијама за 2016. и 2017. годину (у даљем тексту Фискална стратегија) је документ средњорочног планирања буџета у који су укључене средњорочне анализе и пројекције републичког буџета, буџета општина и градова и ванбуџетских фондова и саставни је део планирања буџета за сваку наредну годину.

**Основни циљеви** **економске политике** су:

1. успостављање макроекономске стабилности спровођењем мера фискалне консолидације и јачањем стабилности финансијског сектора;

2. отклањање препрека расту привредне активности и конкурентности спровођењем свеобухватних структурних реформи.

**Основни циљеви и приоритети** **фискалне политике** у наредном периоду су:

* 1. снижавање удела јавних расхода, фискалног дефицита и јавног дуга у БДП;
	2. јачање пореске дисциплине, која подразумева побољшање система наплате пореза и смањење сиве економије;
	3. јачање дугорочне фискалне одрживости кроз спровођење структурних реформи, посебно реформи јавног сектора.

Спровођење мера фискалне политике и побољшање пословног и инвестиционог окружења омогућиће стварање основе за стабилан и одржив раст у наредним годинама.

У даљем тексту дајемо преглед макроекономских показатеља који су од значаја за израду Буџета града Пожаревца за 2016. и наредне две фискалне године.

***Табела:*** *Пројекција основних макроекономских показатеља Републике Србије у периоду 2015 – 2017. године*

|  |  |
| --- | --- |
|  | ПРОЈЕКЦИЈА |
|  | 2015 | 2016 | 2017 |
| БДП, мил. динара (текуће цене) | 3.970.469 | 4.195.258 | 4.454.608 |
| Реални раст БДП | -0,5 |  1,5 |  2,0 |
| Реални раст појединих компоненти БДП, %  |  |  |  |
| Лична потрошња | -3,0 | 1,0 | 1,5 |
| Државна потрошња | -7,4 | -5,8 | -4,0 |
| Инвестиције |  4,7 | 5,5 | 5,5 |
| Извоз робе и услуга |  3,1 | 5,0 | 6,6 |
| Увоз робе и услуга | - 1,5 | 2,9 | 4,6 |
| Салдо робе и услуга, у ЕУР, % БДП | -9,4 | -8,5 | -7,6 |
| Салдо текућег рачуна, у % БДП | -4,7 | -4,5 | -4,3 |
| Инфлација, просек периода, у % | 2,7 | 4,1 | 4,1 |
| Инвестициони рацио, % БДП | 18,5 | 19,3 | 19,8 |
| Стопа незапослености, 15+ | 21,3 | 20,9 | 19,8 |

**Извор: Фискална стратегија за 2015. са пројекцијама за 2016. и 2017. годину – МФИН**

**НАПОМЕНА:** Обзиром да се доношење Фискалне стратегије и Упутства за припрему буџета локалне власти за 2016. и наредне две године очекује у наредном периоду, уколико се догоди да дође до одступања у величинама наведених параметара, у даљем поступку припреме буџета пројекције макроекономских показатеља биће усаглашене. У складу са истим, корисници буџетских средстава биће благовремено обавештени како би извршили неопходне корекције у предлозима финансијских планова за 2016. и наредне две године.

**БДП**

Убрзање раста БДП у 2016. и 2017. години на 1,5% и 2,0%, засновано је, пре свега, на расту инвестиционе потрошње али и постепеном опоравку стандарда становништва на реалним основама. Спровођење мера фискалне политике и побољшање пословног и инвестиционог окружења омогућиће стварање основе за стабилан и одржив раст у наредним годинама. У 2018. години предвиђена је стопа раста БДП-а од 3%

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Сценарио - примена мера  | 2013 | 2014 | 2015 | 2016 | 2017 | 2018 | 2019 | 2020 | 2021 | 2022 | 2023 | 2024 | 2025 | 2026 | 2027 | 2028 | 2029 | 2030 |
| Приходи | 39,7 | 40,9 | 40,3 | 39,1 | 38,2 | 38,2 | 38,4 | 38,5 | 38,7 | 38,8 | 39,0 | 39,1 | 39,3 | 39,4 | 39,6 | 39,8 | 39,9 | 40,1 |
| Расходи | 45 | 48,9 | 46,1 | 43,8 | 41,9 | 41,1 | 40,6 | 40,2 | 40,0 | 39,7 | 39,4 | 39,1 | 39,3 | 39,4 | 39,6 | 39,8 | 40,0 | 40,1 |
| -прилагођавање расхода |   | 3,9 | -2,9 | -2,3 | -1,8 | -0,7 | -0,6 | -0,4 | -0,3 | -0,3 | -0,3 | -0,3 |   |   |   |   |   |   |
| Фискални резултат | -5,3 | -7,9 | -5,9 | -4,7 | -3,8 | -2,9 | -2,2 | -1,7 | -1,3 | -0,9 | -0,4 | 0,0 | 0,0 | 0,0 | 0,0 | 0,0 | 0,0 | 0,0 |
|   |   |   |   |   |   |   |   |   |   |   |   |   |   |   |   |   |   |   |
| Јавни дуг у БДП | 61,1 | 69,9 | 77,7 | 79,2 | 78,7 | 77,3 | 75,2 | 72,8 | 70,0 | 67,1 | 64,0 | 60,7 | 57,6 | 54,5 | 51,8 | 49,1 | 46,7 | 44,4 |
| Јавни дуг у БДП, без примене мера | 61,1 | 69,9 | 78,7 | 83,1 | 86,1 | 97,4 | 87,4 | 88,6 | 89,8 | 97,1 | 92,4 | 93,7 | 94,9 | 96,2 | 97,4 | 98,6 | 99,6 | 100,7 |
| БДП реални раст, у % | 2,6 | -2,0 | -0,5 | 1,5 | 2,0 | 3,0 | 3,0 | 3,0 | 3,0 | 3,0 | 3,0 | 3,0 | 3,0 | 3,0 | 3,0 | 3,0 | 3,0 | 3,0 |

**Извор: Фискална стратегија за 2015. са пројекцијама за 2016. и 2017. годину – МФИН**

**Инфлација**

Процењена годишња стопа инфлације за 2016. и 2017. годину износи 4,1%.

**IV ОПИС ПЛАНИРАНЕ ПОЛИТИКЕ ГРАДА ПОЖАРЕВЦА ЗА ПЕРИОД 2016-2018. ГОДИНЕ**

У периоду од 2016. до 2018. године град Пожаревац ће обављати изворне, поверене и пренесене надлежности у складу са Уставом Републике Србије и Законом о локалној самоуправи, као и другим законским и подзаконским актима којима се регулише ова област.

Одређивање и исказивање приоритетних области финансирања буџетских корисника полазна је основа за израду предлога финансијског плана за наредни период.

Обзиром да Стратегија развоја града Пожаревца за наредни средњорочни период још није усвојена, **програмска структура која је дата у овом Упутству, базирана је на програмској структури усвојеној Одлуком о буџету града Пожаревца за 2015. годину**.

Основни циљеви који се желе постићи спровођењем програма, програмских активности и пројеката корисника буџета, у периоду од 2016 до 2018. године су:

* + 1. Планско одређивање праваца развоја локалне средине и ефикасно администрирање захтева за издавање грађевинских дозвола
* Плански и урбанистички развој локалне заједнице:

*-Израда планске и урбанистичке документације*

*-Опремање локација/зона јавне намене.*

* + 1. Обезбеђивање рационалног обављања комуналних делатности са што већом обухватношћу територије и становништва и побољшање квалитета живота становништва успостављањем ефикасног система комуналних услуга
* Максимална могућа покривеност корисника и територије услугама комуналне делатности:

*-Максимална могућа покривеност корисника и територије услугама водоснабдевања,*

*-Максимална могућа покривеност корисника и територије услугама уклањања отпадних вода,*

*-Адекватан квалитет пружених услуга уклањања чврстог отпада,*

*-Оптимална покривеност корисника и територије услугама даљинског грејања и развој дистрибутивног система,*

*-Оптимална покривеност корисника и територије услугама паркинг сервиса,*

*-Оптимална покривеност корисника и територије услугама уређивања, одржавања и коришћења пијаца,*

*-Максимална могућа покривеност корисника и територије услугама одржавања чистоће јавних површина,*

*-Ефикасно и рационално спровођење одржавања јавних зелених површина и минималан негативан утицај на животну средину,*

*-Оптимална покривеност насеља и територије услугама јавне расвете и адекватан квалитет пружених услуга јавне расвете,*

*-Обезбеђивање услова за задовољење других комуналних потреба грађана.*

* + 1. Обезбеђивање стимулативног оквира за пословање и адекватног привредног амбијента за привлачење инвестиција
* Отварање нових предузећа и предузетничких радњи на територији града као и повећање запослености:

*-Успостављање механизма подстицаја ради оснивања нових предузећа на територији Града уз учешће подстицаја локалне самоуправе,*

 *-Успостављање функционалне економске инфраструктуре.*

* + 1. Унапређење туристичке понуде
* Повећање препознатљивости туристичке понуде града на циљаним тржиштима

*-Повећање квалитета туристичких услуга које се пружају на територији Град,*

*-Адекватна промоција туристичке понуде Града на циљаним тржиштима,*

*-Повећање информисаности о туристичкој понуди Града на Интернету и друштвеним медијима.*

* + 1. Унапређење пољопривредне производње
* Спровођење усвојене пољопривредне политике и политике руралног развоја на подручју Града

*-Стварање услова за развој и унапређење пољопривредне производње на територији Града*

*-Изградња одрживог, ефикасног и конкурентног пољопривредног сектора.*

* + 1. Обезбеђивање услова за одрживи развој Града одговорним односом према животној средини
* Унапређење квалитета животне средине

*-Испуњење обавеза у складу са законима у домену постојања стратешких и оперативних планова као и мера забране и ограничења утицаја на животну средину,*

*-Спровођење редовних мерења на територији Града и испуњење обавеза у складу са законима у домену извештавања према Агенцији и држави.*

* + 1. Унапређење путне инфраструктуре у Граду
* Повећање безбедности учесника у саобраћају и смањење броја саобраћајних незгода

*-одржавање квалитетне путне мреже кроз реконструкцију и редовно одржавање асфалтног покривача.*

* + 1. Омогућавање обухвата предшколске деце у вртићима
* Правичан обухват предшколским васпитањем и образовањем

*-Обезбеђење прописаних техничких услова за васпитно-образовни рад са децом.*

* + 1. Доступност основног образовања свој деци са територије Града у складу са прописаним стандардима
* Потпуни обухват основним образовањем и васпитањем

*-Обезбеђени прописани услови за васпитно-образовни рад са децом у основним школама,*

*-Унапређење квалитета образовања и васпитања услова у основним школама,*

*-Ефикасно основно образовање и рационална употреба средстава.*

* + 1. Доступност средњег образовања у складу са прописаним стандардима и потребама за образовним профилима који одговарају циљевима развоја Града и привреде
* Обезбеђен потребан обухват средњошколског образовања

-*Обезбеђени прописани услови за васпитно-образовни рад у средњим школама и безбедно одвијање наставе,*

*-Ефикасно средње образовање и васпитање и рационална употреба средстава.*

* + 1. Обезбеђивање свеобухватне социјалне заштите и помоћи најугроженијем становништву
* Развој услуга социјалне заштите којима се доприноси унапређењу положаја грађана који припадају угроженим групама
* Унапређење положаја грађана који припадају угроженим групама обезбеђивањем мера материјалне подршке

*-Унапређење заштите сиромашних,*

*-Подстицање развоја разноврсних социјалних услуга у заједници и укључивање у сферу пружања услуга што више различитих социјалних актера,*

*-Подршка развоју мреже ванинституционалне услуге социјалне заштите предвиђене Одлуком о социјалној заштити и Закону о социјалној заштити,*

*-Социјално деловање – олакшавање људске патње пружањем неопходне ургентне помоћи лицима у невољи, развијањем солидарности међу људима, организовањем различитих облика помоћи,*

*-Обезбеђивање материјалне подршке за децу и породицу,*

*-Унапређење популационе политике.*

* + 1. Доступност примарне здравствене заштите у складу са националним стандардима
* Унапређење доступности и правичности примарне здравствене заштите
* Унапређење безбедности и квалитета здравствене заштите

*-Унапређење ефикасности здравствене заштите.*

* + 1. Очување, унапређење и представљање локалног културног наслеђа, добара и баштине
* Подстицање развоја културе кроз јачање капацитета и културне инфраструктуре

*-Подстицање развоја културе кроз јачање капацитета установа културе,*

*-Повећање интересовања грађана за развој културе.*

* + 1. Обезбеђивање приступа спорту и подршка пројектима везаним за развој омладине и спорта
* Планско подстицање и креирање услова за бављење спортом за све грађане и грађанке

-*Обезбеђивање услова за рад и унапређење капацитета спортских организација преко којих се остварује јавни интерес у области спорта у Граду,*

*-Обезбеђивање услова за рад и унапређење капацитета спортских установа преко којих се остварује јавни интерес у области спорта у Граду,*

*-Максимална могућа доступност постојећих спортских објеката предшколском, школском и рекреативном спорту и масовној физичкој култури.*

* + 1. Обезбеђивање услова за остварење права грађана на лакши и бржи начин
* Одрживо управно и финансијско функционисање града у складу са надлежностима и пословима локалне самоуправе

*-Унапређење и модернизација рада Градске управе града Пожаревца и Градске општине Костолац,*

*-Обезбеђено задовољавање потреба и интереса локалног становништва деловањем месних заједница,*

*-Одржавање финансијске стабилности Града и финансирање капиталних инвестиционих расхода,*

*-Заштита имовинских права и интереса Града,*

*-Унапређење јавног информисања од локалног значаја,*

*-Успостављени институционални услови у Граду за подршку активном укључивању младих, подршку различитим друштвеним активностима младих и креативном испољавању њихових потреба,*

*-Остваривање права националних мањина у локалној заједници.*

**НАПОМЕНА: Стална конференција градова и општина ради на изменама програмске структуре локалних самоуправа, тако да се у току процеса планирања очекује да дође до измена Анекса 5 - Упутства за израду програмског буџета, и то у дефинисаним Програмима, Програмским активностима, циљевима и индикаторима, а у циљу побољшања истих. Процес усаглашавања програмске структуре тећи ће паралелно са процесом планирања, а по објављивању званичних измена од стране Министарства финансија.**

**V ПРОЦЕНА ПРИХОДА И ПРИМАЊА И РАСХОДА И ИЗДАТАКА ЗА 2016. И НАРЕДНЕ ДВЕ ГОДИНЕ**

Полазна основа за планирање обима буџета за 2016. годину су планирани приходи и примања из Одлуке о буџету Града Пожаревца за 2015. годину-Ребаланс 1, као и планирани расходи и издаци из ове Одлуке.

У складу са подацима о реализацији прихода у претходним годинама, планираним приходима и примањима из Одлуке о буџету Града Пожаревца за 2015. годину-ребаланс 1, као и параметрима датим у Фискалној стратегији за 2015. са пројекцијама за 2016. и 2017. годину, израђена је пројекција буџетских прихода и примања у буџету Града за 2016. и наредне две фискалне године годину:

**Табела-***Пројекција прихода и примања у периоду од 2016. до 2018. године*

|  |  |  |  |
| --- | --- | --- | --- |
| **ПРИХОДИ И ПРИМАЊА (у 000 динара)** | **Остварење** | **Процена** | **Пројекција** |
| **2014-извор 01-буџет** | **2014-остали извори** | **2015-извор 01-буџет** | **2015-остали извори** | **2016-извор 01-буџет** | **2016-остали извори** | **2017-извор 01-буџет** | **2017-остали извори** | **2018-извор 01-буџет** | **2018-остали извори** |
| **1. Порези** | **2.341.401** | **0** | **1.864.021** | **0** | **2.304.330** | **0** | **2.350.420** | **0** | **2.420.930** | **0** |
| *1.1.Порез на доходак, добит и капиталне добитке* | *1.224.964* |  | *1.189.200* | *0* | *1.221.450* | *0* | *1.245.880* | *0* | *1.283.255* | *0* |
| *1.2.Порез на имовину* | *344.691* |  | *312.510* | *0* | *344.300* | *0* | *351.190* | *0* | *361.725* | *0* |
| *1.3.Порез на добра и услуге* | *722.378* |  | *327.311* | *0* | *699.580* | *0* | *713.570* | *0* | *734.975* | *0* |
| *1.4.Други порези* | *49.368* |  | *35.000* | *0* | *39.000* | *0* | *39.780* | *0* | *40.975* | *0* |
| **2. Донације од међународних организација** | **0** | **30.037** | **0** | **1.052** | ***0*** | ***0*** | ***0*** | ***0*** | ***0*** | ***0*** |
| **3. Трансфери од других нивоа власти** | **152.496** | **22.076** | **113.000** | **23.799** | ***113.000*** | ***14.600*** | ***113.000*** | ***14.890*** | ***113.000*** | ***15.340*** |
| **4. Други приходи**  | **585.180** | **124.078** | **276.161** | **84.825** | ***393.115*** | ***70.260*** | ***400.985*** | ***71.660*** | ***413.010*** | ***73.810*** |
| **5. Примања од продаје нефинансијске имовине** | **1.874** | **2.298** | **0** | **2.625** | ***0*** | ***1.550*** | ***0*** | ***1.580*** | ***0*** | ***1.630*** |
| **6. Примања од задуживања и продаје финансијске имовине** | **1.030** | **709** | **0** |  | **0** | **0** | **0** | **0** | **0** | **0** |
| **7. Пренета средства из претходне године** | **0** | **0** | **0** | **1.867.310** | **0** | **0** | **0** | **0** | **0** | **0** |
| **УКУПНИ ПРИХОДИ И ПРИМАЊА (1-7):**  | **3.081.981** | **179.198** | **2.253.182** | **1.979.611** | **2.810.445** | **86.410** | **2.864.405** | **88.130** | **2.946.940** | **90.780** |
| **УКУПНО (БУЏЕТ+ОСТАЛИ ИЗВОРИ):** | **3.261.179** | **4.232.793** | **2.896.855** | **2.952.535** | **3.037.720** |

 Обзиром да за 2018. годину нема података о предвиђеним макроекономским кретањима, процена раста БДП-а за ову годину је узета је из симулације основног сценарија за смањење јавног дуга (Фискална стратегија за 2015. са пројекцијама за 2016. и 2017. годину).

Процена буџетских прихода и примања за 2016. годину, као што је видљиво из табеларног прегледа, износи 2.810.445.000,00 динара. Уколико се на наведени износ укључи процена осталих прихода за 2016. годину у износу од 86.410.000,00 динара, укупно пројектовани приходи и примања за 2016. годину износе 2.896.855.000,00 динара.

Потребно је напоменути да у наведену процену средстава за 2016. годину нису укључени приходи од донација, евентуална примања од продаје финансијске имовине као ни евентуални трансфери од надлежних Министарства уколико се одобре средства за финансирање пројеката за која корисници буду конкурисали.

У протеклом периоду формирала су се значајна неутрошена средства која се углавном пребацују у наредни период. Уколико би, дошло до пада ликвидности и слабије наплате текућих прихода, може доћи до убрзаног трошења ових средстава и повећања фискалног дефицита. Иако утиче на укупан ниво дефицита овако генерисан део фискалног резултата не утиче на ниво јавног дуга у тренутку његовог стварања, али **може неповољно да делује на ниво ликвидности у будућности и ствара погрешну слику о стању локалних јавних финансија**. Из наведених разлога, у пројекцији прихода и примања за период 2016-2018. године приказани су само текући приходи и примања, али нису приказана и пренета неутрошена средства из ранијих година.

 **Такође, процена обима буџета за 2016. годину и наредне две године извршена је под условом да се буџет града Пожаревца додатно не задужује код пословних банака.**

Из наведених средстава финансираће се редовна потрошња буџетских корисника у 2016. и наредне две године, расходи предвиђени програмима коришћења наменских средстава и измирење вишегодишњих обавеза.

**Табела-***Пројекција расхода и издатака у периоду од 2016. до 2018. године*

|  |  |  |  |
| --- | --- | --- | --- |
| **РАСХОДИ И ИЗДАЦИ ( у 000 динара)** | **Остварење** | **Процена** | **Пројекција** |
| **2014-извор 01-буџет** | **2014-остали извори** | **2015-извор 01-буџет** | **2015-остали извори** | **2016-извор 01-буџет** | **2016-остали извори** | **2017-извор 01-буџет** | **2017-остали извори** | **2018-извор 01-буџет** | **2018-остали извори** |
| **Укупни расходи и издаци (1+2+3)** | **2.332.279** | **164.793** | **2.253.182** | **1.979.611** | **2.810.445** | **86.410** | **2.864.405** | **88.130** | **2.946.940** | **90.780** |
| ***1. Текући расходи (1.1.+…+1.7.)*** | ***1.775.913*** | ***139.150*** | ***1.827.638*** | ***648.774*** | ***1.789.488*** | ***84.860*** | ***1.833.962*** | ***86.580*** | ***1.847.896*** | ***89.230*** |
| *1.1. Расходи за запослене* | *535.331* | *40.563* | *550.733* | *25.373* | *549.523* | *26.415* | *550.806* | *27.500* | *551.037* | 28.630 |
| *1.2. Коришћење роба и услуга* | *643.037* | *84.206* | *705.457* | *263.299* | *667.800* | *56.700* | *705.582* | *57.266* | *711.195* | 58.710 |
| *1.3. Отплата камата* | *6.869* | *1* | *3.160* | *0* | *0* | *0* | *0* | *0* | *0* | 0 |
| *1.4. Субвенције* | *68.397* | *7.306* | *47.601* | *114.727* | *27.942* | *0* | *28.250* | *0* | *28.500* | 0 |
| *1.5. Донације и трансфери осталим нивоима власти* | *365.649* | *375* | *324.434* | *132.051* | *331.285* | *0* | *336.536* | *0* | *344.576* | 0 |
| *1.6. Социјална помоћ* | *21.013* | *4.259* | *31.000* | *521* | *31.000* | *0* | *31.000* | *0* | *31.000* | 0 |
| *1.7. Остали издаци*  | *135.617* | *2.440* | *123.955* | *112.803* | *125.938* | *1.745* | *125.788* | *1.815* | *125.588* | 1.890 |
| *1.8. Средства резерве* | *0* | *0* | *41.298* | *0* | *56.000* | *0* | *56.000* | *0* | *56.000* | 0 |
| ***2. Капитални издаци*** | ***524.428*** | ***25.643*** | ***425.544*** | ***776.872*** | ***1.020.957*** | ***1.550*** | ***1.030.443*** | ***1.550*** | ***1.099.044*** | ***1.550*** |
| *2.1. Издаци за нефинансијску имовину* | *439.463* | *25.643* | *338.744* | *776.872* | *1.020.957* | *1.550* | *1.030.443* | *1.550* | *1.099.044* | 1550 |
| *2.2. Отплата главнице* | *84.965* | *0* | *86.800* | *0* | *0* | *0* | *0* | *0* | *0* | 0 |
| ***3. Набавка финансијске имовине*** | ***31.938*** | ***0*** | ***0*** | ***553.965*** | ***0*** | ***0*** | ***0*** | ***0*** | ***0*** | ***0*** |
| **Укупни расходи и издаци (1+2+3)** | **2.332.279** | **164.793** | **2.253.182** | **1.979.611** | **2.810.445** | **86.410** | **2.864.405** | **88.130** | **2.946.940** | **90.780** |
| **УКУПНО (БУЏЕТ+ОСТАЛИ ИЗВОРИ):** | **2.497.072** | **4.232.793** | **2.896.855** | **2.952.535** | **3.037.720** |

**VI ОБИМ СРЕДСТАВА ДИРЕКТНОГ БУЏЕТСКОГ КОРИСНИКА**

**Лимити расхода за текуће издатке (расходи на класи 4) по буџетским корисницима за 2016.** **и наредне две фискалне године из извора 01- буџетска средства**, дати су у следећој табели:

|  |  |  |  |  |  |  |
| --- | --- | --- | --- | --- | --- | --- |
| **Раздео** | **Глава** | **Назив корисника** | **Текући расходи у 2015-Процена Ребаланс 1** | **Лимити тек.расх.-пројекција за 2016. годину** | **Лимити тек.расх.-пројекција за 2017. годину** | **Лимити тек.расх.-пројекција за 2018. годину** |
| **1.** |   | **ГРАДОНАЧЕЛНИК И ГРАДСКО ВЕЋЕ** | **38.325.720,00** | **39.712.500,00** | **40.416.750,00** | **40.416.750,00** |
|  |   | Текући расходи | 33.825.720,00 | 35.212.500,00 | 35.916.750,00 | 35.916.750,00 |
|  |   | Информисање-редовно | 4.500.000,00 | 4.500.000,00 | 4.500.000,00 | 4.500.000,00 |
| **2.** |   | **СКУПШТИНА ГРАДА ПОЖАРЕВЦА** | **49.858.845,00** | **42.950.500,00** | **43.800.000,00** | **43.800.000,00** |
|  |   | Текући расходи  | 41.258.845,00 | 42.950.500,00 | 43.800.000,00 | 43.800.000,00 |
|  |   | Информисање-редовно | 8.600.000,00 | 8.600.000,00 | 8.600.000,00 | 8.600.000,00 |
| **3.** |   | **ГРАДСКО ПРАВОБРАНИЛАШТВО ГРАДА ПОЖАРЕВЦА** | **10.818.731,00** | **11.262.300,00** | **11.500.000,00** | **11.500.000,00** |
|  |   | Текући расходи | 10.818.731,00 | 11.262.300,00 | 11.500.000,00 | 11.500.000,00 |
| **4.** |   | **ГРАДСКА УПРАВА** | **1.727.721.463,00** | **1.679.431.700,00** | **1.721.792.400,00** | **1.735.232.620,00** |
|  | 4.1. | Градска управа Града Пожаревца-Текући расходи | 253.419.271,00 | 263.800.000,00 | 269.076.000,00 | 269.076.000,00 |
|  |   | Средства резерве | 41.297.300,00 | 56.000.000,00 | 56.000.000,00 | 56.000.000,00 |
|  |   | Отплата главнице кредита | 86.800.000,00 | 0,00 | 0,00 | 0,00 |
|  |   | Отплата камате за кредит | 3.160.000,00 | 0,00 | 0,00 | 0,00 |
|  |   | Праћење квалитета елемената животне средине (бука, вода, ваздух, земљиште, намирнице животињског порекла) | 7.800.000,00 | 7.800.000,00 | 7.800.000,00 | 7.800.000,00 |
|  |   | Остале комуналне услуге (дератизација, дезинсекција, прихватилиште за псе и мачке луталице, накнаде за уједе паса луталица, услуге наплате заузећа јавних површина за паркирање) | 85.839.000,00 | 90.600.000,00 | 93.300.000,00 | 96.100.000,00 |
|  |   | Информисање-пројектно финансирање | 2.061.000,00 | 4.000.000,00 | 4.000.000,00 | 4.000.000,00 |
|  |   | Информисање-редовно | 100.000,00 | 100.000,00 | 100.000,00 | 100.000,00 |
|  |   | Градске манифестације(Св.Тројица, 15. октобар) | 1.565.000,00 | 1.565.000,00 | 1.565.000,00 | 1.565.000,00 |
|  |   | Локални акциони планови (млади, стари, Роми, самозапошљавање,интерно-расељена лица, родна равноправност, особе са инвалидитетом) | 3.994.000,00 | 4.000.000,00 | 4.000.000,00 | 4.000.000,00 |
|  |   | Накнаде из буџета за социјалну заштиту-субвенције за воду и смеће | 6.500.000,00 | 6.500.000,00 | 6.500.000,00 | 6.500.000,00 |
|  |   | Услуге социјалне заштите: |   |   |   |   |
|  |   | *"Сервис помоћи у кући за стара лица и особе са инвалидитетом"* | *5.200.000,00* | *5.600.000,00* | *5.900.000,00* | *6.100.000,00* |
|  |   | *"Социорехабилитациони клуб за младе"* | *1.440.000,00* | *1.450.000,00* | *1.450.000,00* | *1.450.000,00* |
|  |   | *"Народна кухиња"* | *14.688.000,00* | *14.688.000,00* | *14.688.000,00* | *14.688.000,00* |
|  |   | Дечја заштита | 17.800.000,00 | 17.800.000,00 | 17.800.000,00 | 17.800.000,00 |
|  |   | Помоћне услуге у образовању (превоз ученика, смештај ученика са сметњама у развоју, награде за такмичења, пакети за ђаке "прваке", стипендије за студенте) | 54.427.500,00 | 56.660.000,00 | 59.000.000,00 | 61.400.000,00 |
|  |   | Дотације НВО  | 13.500.000,00 | 13.500.000,00 | 13.500.000,00 | 13.500.000,00 |
|  |   | Дотације за спортска удружења | 55.000.000,00 | 60.000.000,00 | 60.000.000,00 | 60.000.000,00 |
|  |   | Дотације за омладински спорт | 6.000.000,00 | 6.000.000,00 | 6.000.000,00 | 6.000.000,00 |
|  |   | Дотације-пројекти у култури | 2.000.000,00 | 2.000.000,00 | 2.000.000,00 | 2.000.000,00 |
|  |   | Дотације-пројекти КУД-ова | 2.000.000,00 | 2.000.000,00 | 2.000.000,00 | 2.000.000,00 |
|  |   | Дотације верским заједницама | 1.100.000,00 | 1.100.000,00 | 1.100.000,00 | 1.100.000,00 |
|  |   | Субвенције-текуће | 35.659.000,00 | 0,00 | 0,00 | 0,00 |
|  | 4.2. | Трансфер ГО Костолац за текуће расходе | 84.768.114,00 | 86.040.000,00 | 87.760.800,00 | 90.400.000,00 |
|  | 4.3. | Месне заједнице-текући расходи | 17.245.634,00 | 17.952.700,00 | 18.688.700,00 | 18.688.700,00 |
|  | 4.4. | ЈП "Дирекција за изградњу"-трошкови администрације | 99.859.899,00 | 103.954.000,00 | 108.216.000,00 | 108.216.000,00 |
|  |   | Заједнички трошкови (зеленило, јавна расвета, јавна хигијена…) | 258.212.986,00 | 268.800.000,00 | 279.820.800,00 | 279.820.800,00 |
|  | 4.5. | Установе у култури-текући расходи | 107.806.423,00 | 112.226.000,00 | 116.800.000,00 | 116.800.000,00 |
|  |   | Прјекти-Култура  | 14.683.065,00 | 14.500.000,00 | 14.500.000,00 | 14.500.000,00 |
|  | 4.6. | Туристичка организација-текући расходи | 8.397.020,00 | 8.740.000,00 | 9.100.000,00 | 9.100.000,00 |
|  |   | Пројекти-Туризам | 15.556.000,00 | 15.556.000,00 | 15.556.000,00 | 15.556.000,00 |
|  | 4.7. | Културно-спортски центар | 27.945.871,00 | 29.100.000,00 | 30.293.100,00 | 30.293.100,00 |
|  | 4.8. | Дечји вртић-текући расходи | 208.873.230,00 | 217.400.000,00 | 221.748.000,00 | 221.748.000,00 |
|  | 4.9. | Основно образовање | 76.097.000,00 | 79.200.000,00 | 80.784.000,00 | 83.207.520,00 |
|  | 4.10.  | Средње образовање | 69.576.560,00 | 72.500.000,00 | 73.950.000,00 | 76.168.500,00 |
|  | 4.11. | Центар за социјални рад-текући расходи | 23.849.590,00 | 24.800.000,00 | 25.296.000,00 | 26.055.000,00 |
|  |   | Једнократне помоћи | 13.500.000,00 | 13.500.000,00 | 13.500.000,00 | 13.500.000,00 |
|  | 4.12. | Дом здравља-текући расходи | 0,00 | 0,00 | 0,00 | 0,00 |
|   |   | **УКУПНО:** | **1.826.724.759,00** | **1.773.357.000,00** | **1.817.509.150,00** | **1.830.949.370,00** |

**Пројекција расхода и издатака који се финансирају из наменских средстава, вишегодишње обавезе, капитални расходи и издаци и подршка пројектима:**

|  |  |  |  |  |
| --- | --- | --- | --- | --- |
| **ПРОГРАМ БУЏЕТСКОГ ФОНДА ЗА ЗАШТИТУ ЖИВОТНЕ СРЕДИНЕ** | 293.001.388,00 | 664.277.760,00 | 665.000.000,00 | 665.000.000,00 |
| **ПРОГРАМ БУЏЕТСКОГ ФОНДА ЗА ПОДСТИЦАЈЕ У ПОЉОПРИВРЕДИ И РУРАЛНИ РАЗВОЈ** | 17.236.700,00 | 16.130.300,00 | 16.453.000,00 | 16.946.500,00 |
| **ПРОГРАМ МЕРА ЗА УНАПРЕЂЕЊЕ УСЛОВА ЖИВОТА ГРАЂАНА** | 0,00 | 160.000.000,00 | 160.000.000,00 | 160.000.000,00 |
| **ПРОГРАМ ПОШУМЉАВАЊА** | 150.000,00 | 200.000,00 | 200.000,00 | 200.000,00 |
| **ПРОГРАМ УНАПРЕЂЕЊА БЕЗБЕДНОСТИ САОБРАЋАЈА** | 12.600.000,00 | 13.000.000,00 | 13.000.000,00 | 13.000.000,00 |
| **ОБАВЕЗЕ ПО УГОВОРУ О КОМИСИОНУ У ФУНКЦИЈИ ПОДСТИЦАЊА ГРАЂЕВИНСКЕ ИНДУСТРИЈЕ** | 11.800.000,00 | 9.500.000,00 | 3.100.000,00 | 0,00 |
| **КАПИТАЛНИ ИЗДАЦИ (који се финансирају из општих прихода)** | 91.669.600,00 | 173.979.940,00 | 189.142.850,00 | 260.844.130,00 |
| **УКУПНО:** | **426.457.688,00** | **1.037.088.000,00** | **1.046.895.850,00** | **1.115.990.630,00** |
|  |  |  |  |  |
| **Укупно (текући расходи +расходи по коришћења програмима наменских средстава+капитални издаци)** | **2.253.182.447,00** | **2.810.445.000,00** | **2.864.405.000,00** | **2.946.940.000,00** |

**VII СМЕРНИЦЕ ЗА ПРИПРЕМУ ФИНАНСИЈСКИХ ПЛАНОВА ДИРЕКТНИХ КОРИСНИКА**

**Приликом  планирања  предлога  финансијског  плана  треба  имати  у  виду  следеће**

**параметре:**

* **Планирање броја запослених**

Законом о начину одређивања максималног броја запослених у јавном сектору („Службени гласник РСˮ, број 68/15) утврђује се начин одређивања максималног броја запослених у јавном сектору, као и обим и рокови смањења броја запослених (рационализација) до достизања утврђеног максималног броја запослених (члан 1. Закона).

Максималан број запослених утврђује се по следећим системима јавног сектора: државни органи, јавне службе, аутономне покрајине и јединице локалне самоуправе.

Систем локалне самоуправе, у смислу овог закона, чине органи јединице локалне самоуправе, јавне службе, јавна предузећа, правна лица основана од стране тих предузећа, привредна друштва и друге организације које у систему локалне самоуправе имају обавезу пријављивања података о запосленима у - 2 - Регистар, односно запослене чије се плате, односно зараде финансирају из буџета јединице локалне самоуправе.

На основу акта Владе скупштина јединице локалне самоуправе, својим актом утврђује максималан број запослених за сваки организациони облик у систему локалне самоуправе.

Актом Владе, за сваку календарску годину, утврдиће се максималан број запослених на неодређено време у систему државних органа, систему јавних служби, систему аутономне покрајине и систему локалне самоуправе, на предлог Генералног секретаријата Владе, уз прибављено мишљење министарства надлежног за послове државне управе и локалне самоуправе и министарства надлежног за послове финансија.

Укупан број запослених на одређено време, због привремено повећаног обима посла, лица ангажованих по уговору о делу, уговору о привременим и повременим пословима, закључених непосредно или преко омладинске или студентске задруге и лица ангажованих по другим основима не може бити већи од 10% броја запослених на неодређено време код организационог облика.

Организациони облик у систему образовања коме је овим законом утврђена обавеза рационализације дужан је да изврши смањење броја запослених – најмање до максималног броја запослених утврђеног у складу са овим законом, најкасније до 15. септембра сваке године, односно до 1. октобра за високошколске установе, у периоду спровођења рационализације.

Број запослених по корисницима исказује се у Табели 6б , која је дата у Прилогу обзиром да су јединице локалне власти у обавези да у посебној одредби одлуке о буџету , у делу који садржи норме битне за извршење буџета, искажу број запослених на неодређено и одређено време.

**‐  Планирање средства за плате** (економска класификација 411 и 412) **-** Корисници у предлогу финансијског плана у 2016. години могу планирати масу средстава потребну за исплату дванаест месечних плата запослених које се финансирају из буџета локалне власти, највише у висини укупног износа средстава за плате који је планиран у складу са одредбама Закона о буџету Републике Србије за 2015. годину, при чему се ограничење односи на укупно планиране плате на економским класификацијама 411 - Плате, додаци и накнаде запослених (зараде) и 412 - Социјални доприноси на терет послодавца. Подразумева се да су исплате плата вршене у складу са Законом о платама у државним органима и јавним службама („Службени гласник РС”, бр. 34/01, 62/06 – др. закон, 116/08 – др. закон, 92/11 и 99/11 – др. закон, 10/13, 55/13 и 99/14) и Уредбом о коефицијентима за обрачун и исплату плата именованих и постављених лица и запослених у државним органима („Службени гласник РС", бр. 44/08 - пречишћен текст и 2/12).

У буџету, програмима рада, односно финансијским плановима организационих облика, извршење у 2015. години може се спровести до масе средстава којом се обезбеђује спровођење рационализације у обиму утврђеном овим законом.

Почев од 2016. године, средства за плате, односно зараде биће планирана само за максималан број запослених утврђен у складу са овим законом, односно у маси средстава која обезбеђује спровођење рационализације у обиму утврђеном Законом о начину одређивања максималног броја запослених у јавном сектору .

У оквиру **осталих расхода са групе конта 41**, као и у претходним годинама, и у буџетској 2016. години, не треба планирати обрачун и исплату божићних, годишњих и других врста награда и бонуса предвиђених посебним и појединачним колективним уговорима, за директне и индиректне кориснике буџетских средстава, осим јубиларних награда за запослене који то право стичу у 2016. години. Такође, у 2016. години не могу се исплаћивати запосленима код директних и индиректних корисника буџетских средстава, награде и бонуси који према међународним критеријумима представљају нестандардне, односно нетранспарентне облике награда и бонуса. Остале економске класификације у оквиру групе 41 – Расходи за запослене, планирати крајње рестриктивно..

* За средстава која су потребна **за исплату отпремнина** потребно је навести планирани број запослених (сачинити списак) који ће у току 2016. године остварити право на отпремнину и исказати потребу у средствима за исплату отпремнине.
* Износ средстава за **јубиларне награде** мора се прецизно и одговорно планирати код свих буџетских корисника. У образложењу је потребно навести списак запослених који ће у 2016. години остварити право на јубиларну награду као и потребне износе. Запосленима за које се у току године испостави да имају право на исплату јубиларне награде, а не налазе се на списку, јубиларна награда ће након приложене одговарајуће правдајуће документације, бити исплаћена, с тим што ће се за тај износ умањити средства на другим економским класификацијама у финансијском плану корисника.
* **У оквиру групе конта 42** потребно је учинити максималне напоре и остварити уштеде од најмање 15% у односу на средства предвиђена за ове намене у 2015. години. Уштеде у оквиру групе конта 42 треба предвидети, пре свега, у оквиру економских класификација 422 – Трошкови путовања, 423 – Услуге по уговору и 424 – Специјализоване услуге, а настојати да се не угрози извршавање сталних трошкова (421 – Стални трошкови). Посебно је потребан, приликом планирања расхода у оквиру ове групе конта, крајње реалан приступ, имајући у виду одредбе Закона о роковима измирења новчаних обавеза у комерцијалним трансакцијама. Приликом планирања расхода на име накнада за рад ангажованих ван радног односа (економска класификација 423 – Услуге по уговору) треба водити рачуна и о ограничењима прописаним Законом о буџетском систему, а која се односе на забрану заснивања радног односа са новим лицима до краја 2015. године, као и ограничење броја запослених на одређено време због повећаног обима посла и лица ангажованих ван радног односа од 10% у односу на број запослених на неодређено време. Такође, средства на економској класификацији 423 – Услуге по уговору треба планирати у складу са Законом о привременом уређивању основица за обрачун и исплату плата, односно зарада и других сталних примања код корисника јавних средстава, којим је уређено смањење других сталних примања. Препорука је да буџетски корисници у буџетској процедури преиспитају и потребу смањења других накнада за рад, које нису обухваћене Законом (уговори о делу, привремено повремени послови и др), а све у циљу великих потреба фискалног прилагођавања.
* Средства за **сталне трошкове** **(економска класификација 421)** планирати на основу шестомесечног извршења у 2015. години и очекиваног нивоа извршења ових расхода до краја године, увећано за пројектовану инфлацију за 2016. годину.
* **Угоститељске услуге** и **трошкове репрезентације**, као чисте дискреционе расходе, планирати уз максималну штедњу и одговорност.
* Средства за **текуће одржавање опреме и објеката**  (425-Текуће поправке и одржавање) планирају се по приоритетима.
* Субвенције (група конта 45)- према Фискалној стратегији, за 2016. годину предвиђено је укидање субвенционисања јавних предузећа.

У оквиру осталих субвенција и неопходно је преиспитати све програме по основу којих се додељују субвенције(субвенције за пољопривреднике, за самозапошљавање, пројектно финансирање медија…), имајући у виду мере фискалне консолидације које подразумевају смањење субвенција. Приликом планирања средстава за субвенције и њихових намена посебно треба имати у виду све прописе који се тичу државне помоћи.

* **Остале расходе** (група конта 48), такође треба планирати у складу са рестриктивном политиком која се спроводи у циљу одрживог нивоа дефицита, с тим што расходе за новчане казне и пенале по решењу судова треба свести на ниво расхода који је за ове намене планиран у 2014. години. Приликом планирања наведених расхода, треба имати у виду да се услед недовољног износа средстава на економској класификацији 483 – Новчане казне и пенали по решењу судова, иста повећава смањењем осталих економских класификација, на којима је, због наведеног, неопходно прилагодити преузимање обавеза, како би се на тај начин спречило стварање доцњи.

Средства која се планирају на економској класификацији 481 - Дотације невладиним организацијама, потребно је да се посебно, на аналитичан и детаљан начин искажу расходи путем дотација, односно средства која се планирају у наредној години морају бити распоређена по областима усклађеним са програмском структуром.

У циљу транспарентнијег приказивања средстава намењених за финансирање редовног рада политичких субјеката, у складу са Законом о финансирању политичких активности („Службени гласник РС", број 43/11 и 123/14), потребно је, у опису апропријације економске класификације 481 -Дотације невладиним организацијама, посебно исказати средства за наведену намену.

* **Набавка административне опреме и других основних средстава** (економска класификација 512) за редован рад који се не сматрају капиталним инвестицијама у смислу вишегодишњих пројеката, потребно је да се планира уз максималне уштеде само за набавку неопходних средстава за рад. Неће се извршити плаћање из буџета Града за набавку опреме која није планирана финансијским планом на почетку године и није прецизно наведена у образложењу. Приликом планирања потребно је информисати се о свим алтернативним изворима финансирања као што су: сопствени приходи, конкурси и фондови међународних организација, републичких органа и других донатора.

**Смернице за исказивање издатака за капиталне пројекте за 2015 - 2017. Класа 5** - Издаци за нефинансијску имовину- Набавке административне, канцеларијске опреме, аутомобила и осталих основних средстава за редован рад потребно је планирати уз максималне уштеде, тако да се само врше набавке средстава неопходних за рад. Важно је да корисници не исказују као капиталне издатке текуће поправке и одржавање зграда, објеката и опреме, већ да расходе за те намене (за молерске, зидарске радове, поправке електронске и електричне опреме итд.) планирају на апропријацији економске класификације 425 – Текуће поправке и одржавање, док средства за капиталне пројекте треба да планирају на контима групе 51, 52 и 54.

**Капитални пројекти и њихов значај** - Капитални пројекти су пројекти изградње и капиталног одржавања зграда и грађевинских објеката инфраструктуре од интереса за локалну власт, укључујући услуге пројектног планирања које је саставни део пројекта, обезбеђивање земљишта за изградњу, као и пројекти који подразумевају улагања у опрему, машине и другу нефинансијску имовину, а у функцији су јавног интереса. Капиталним пројектима се увећава имовина локалне власти путем изградње и капиталног одржавања грађевинских објеката инфраструктуре и улагања у опрему, машине и другу нефинансијску имовину.

**Вишегодишње планирање капиталних пројеката** - Услед сложених и бројних процедура приликом планирања, припреме и реализације капиталних пројеката, њихово пројектовање и изградња могу по динамици реализације трајати више од годину дана, а самим тим углавном подразумевају вишегодишње издатке. Кaпитaлни прojeкти утичу нa будућe буџете, штo зaхтeвa пaжљивo плaнирaњe. За реализацију капиталних пројеката потребни су релативно велики издаци у садашњости за које се очекује да ће генерисати корист, односно добит у годинама након реализације. Због свега наведеног важно је планирати капиталне пројекте по годинама у оном износу који је остварив и одговаран са фискалне и економске тачке гледишта. У складу са Законом о буџетском систему капитални издаци се исказују за три године у општем делу Одлуке о буџету локалне власти, без обзира да ли се капитални пројекти уговарају фазно по годинама или корисник преузима обавезе по уговору који захтева плаћање у више година. Приликом вишегодишњег планирања капиталних пројеката корисници полазе од:

- Општег дела одлуке о буџету локалне власти за обавезе по уговору које се односе на капиталне издатке и захтевају плаћање у више година, а које су корисници у 2015. години преузели уз сагласност надлежног извршног органа локалне власти, и дужни су да такву обавезу укључе у финансијски план у години у којој обавеза доспева у износу обавезе за ту годину и планирају по годинама у оквиру лимита на свом разделу;

- Општег дела одлуке о буџету локалне власти за капиталне пројекте за које нису преузете вишегодишње обавезе у 2015. години, корисници су у обавези да анализирају физичку и финансијску реализацију тих капиталних пројеката, у циљу ефикасније алокације средстава, као и да укључе капиталне издатке у финансијски план и планирају по годинама у оквиру лимита на свом разделу, за пројекте чија је даља реализација оправдана. На основу урађених анализа, корисници могу одустати од пројеката чија је даља реализација неоправдана.

Такође, корисници могу планирати издатке за нове капиталне пројекте у 2016. години и наредне две године.

Капитални пројекти подразумевају ангажовање значајних средстава и најчешће се финансирају из више извора. Као значајан извор финансирања капиталних пројеката на локалном нивоу јављају се капитални трансфери од других нивоа власти. Такође, капитални пројекти се могу финансирати и из пројектних зајмова, па је приликом планирања буџета капиталних пројеката потребно укључити и средства пројектних зајмова намењена за њихову реализацију, али само у износу за који се процењује да ће бити потрошен у тој години. С обзиром да пројектни зајмови углавном укључују и домаће учешће, корисници су дужни да поред издатака из извора 11– Примања од иностраних задуживања, искажу издатке и из извора 01 – Приходи из буџета, и то по сваком пројекту појединачно. Корисници су у обавези да, поред издатака за вишегодишње пројекте, искажу и капиталне издатке за једногодишње пројекте, односно за пројекте чија реализација траје годину дана.

**Планирање издатака капиталног пројекта** - Ради ефикаснијег планирања и припреме, поступајући у складу са законским одредбама, корисници буџетских средстава дужни су да органу надлежном за послове финансија доставе планиране капиталне пројекте за буџетску и наредне две године, приказане у табели (Прилог 2 и 2а –Капитални пројекти у периоду 2016-2018. године). У наведеним табелама, корисници су у обавези да искажу планиране издатке за капиталне пројекте по годинама који се односе на изградњу и капитално одржавање, по контима на трећем и четвртом нивоу, и то:

1) издатке за израду пројектно-техничке документације на конту 5114 (осим уколико је иста већ израђена);

2) издатке за експропријацију земљишта на конту 5411;

3) издатке за извођење радова на изградњи, односно извођење радова на капиталном одржавању на контима 5112 и 5113;

4) издатке за ангажовање стручног надзора на конту 5114 (осим уколико исти нису планирани од стране Инвеститора или на неки други начин). Уколико корисници нису планирали средства за израду пројектно-техничке документације и за ангажовање стручног надзора, дужни су да наведу који субјект (институција, организација, јавно предузеће итд.) је обезбедио средства за те издатке и у ком износу или ће тај посао обављати у оквиру свог редовног пословања.

У циљу реалног планирања издатака капиталног пројекта, неопходно је да корисници образложе тренутни статус дозвола и сагласности (локацијска, грађевинска дозвола, сагласности одговарајућих јавних предузећа) које су неопходне за почетак извођења радова. Корисници су дужни да планирају расходе, који су у вези са добијањем ових дозвола и сагласности, на одговарајућим контима, у складу са Правилником о стандардном класификационом оквиру и Контном плану за буџетски систем.

Такође, на основу свеобухватне процене потреба, пројекте је потребно рангирати по приоритетима, у складу са усвојеним стратешким документима, водећи рачуна да приоритет у финансирању имају већ започети пројекти.

Напомена: Уколико корисник буџетских средстава пренесе инвеститорска права на други субјект (јавно предузеће итд.), тиме обавезује Инвеститора, који врши инвеститорску функцију у име и за рачун локалне власти, да планира неопходна средства за ПДВ у складу са Законом о порезу на додату вредност.

**Сходно наведеном, буџетски корисници који планирају реализацију капиталних пројеката морају доставити списак капиталних пројеката са процењеном вредношћу на прописаним обрасцима-Преглед капиталних пројеката за период 2016-2018. године, како би након разматрања, били уврштени у План капиталних инвестиција. Градско веће ће донети закључак о капиталним пројектима који ће бити наведени у општем делу Одлуке о буџету града Пожаревца**

 **Расходи који се финансирају из сопствених и осталих извора корисника**, морају бити у висини реално процењеног остварења ових прихода у 2016. и наредне две године, односно мора постојати равнотежа између планираних прихода и планираних расхода. За кориснике је исказивање расхода који се финансирају из других извора који нису буџетски (сопствени приходи, приходи од донација, средства од Министарстава и др.) посебно важно, обзиром да су у складу са Законом о буџетском систему, предвиђене посебне апропријације у Одлуци о буџету из наведених извора финансирања. Услов за коришћење остварених сопствених прихода за одређену намену је да је расход планирану буџету.

**Посебно наглашавамо да се може десити да дође до измена одређених прописа, који би изазвали промене у пројекцији буџета за наредну годину, што може да има за резултат и измене у предложеном обиму средстава. О томе ће буџетски корисници бити благовремено обавештени, док ће се неопходна усклађивања вршити у оквиру буџетске процедуре у сарадњи са корисницима на које ће наведене измене имати ефекта.**

**САДРЖАЈ ЗАХТЕВА БУЏЕТСКОГ КОРИСНИКА-ПРЕДЛОГА ФИНАНСИЈСКОГ ПЛАНА**

Финансијски план је Законом дефинисан акт буџетског корисника, који корисници буџетских средстава израђују на основу упутства за припрему буџета, у складу са смерницама за израду средњорочних планова и пројекцијама средњорочног оквира расхода предвиђених Фискалном стратегијом. Он обавезно мора да садржи процену обима прихода и примања и обим расхода и издатака за трогодишњи период

**Предлог финансијског плана корисника буџетских средстава**

На основу упутства за припрему буџета, корисници буџетских средстава израђују предлог финансијског плана. Предлог финансијског плана за 2016. и наредне две године, потребно је израдити према достављеном **МОДЕЛУ ПРЕДЛОГА ФИНАНСИЈСКОГ ПЛАНА** и исти обухвата:

1) расходе и издатке за трогодишњи период, исказане по програмској класификацији;

2) детаљно писано образложење расхода и издатака, као и извора финансирања.

Предлог финансијског плана директног и индиректног буџетског корисника садржи следеће табеле (обрасце):

**-захтев за финансирање Програма** (Табела 1) - **наведени образац попуњава само директни корисник**,

* **захтев за финансирање Програмске активности** (Табела 2),
* **захтев за финансирање Пројекта** (Табела 3),
* детаљно писаних, попуњених и образложених захтева за финансирање програма, програмских активности и пројеката по **програмском моделу буџета**,
* детаљно писаног **образложења расхода и издатака**, као **и извора финансирања**,
* **предлога капиталних пројеката** (по обрасцу који је саставни део овог Упутства).
* **предлог пројеката који се финансирају из развојне помоћи ЕУ**, који се планирају у 2016. години, односно пројекти који ће бити реализовани у 2016. години и две наредне године (предлог доставити у слободној форми са следећим обавезним елементима: назив пројекта, циљ пројекта, опис пројекта, буџет пројекта, финансијско учешће у пројекту, рокови почетка и завршетка пројекта, носилац пројекта и партнери).

Поред тога обавезно треба попунити и следеће обрасце који се налазе у прилогу Упутства**:**

* **Образац – Предложени извори финансирања за период 2016-2018. године -** (табела 4);
* **Образац - Остали приходи и примања по економским класификацијама -** (табела 5);
* **Образац – Полазни елементи за утврђивање обима средстава за плате буџетских корисника у 2016. години** (табела 6);
* **Образац – Преглед планираних средстава за плате 2016-2018 година по месецима** (табела 6а);
* **Образац – Додатни показатељи (број радно ангажованих лица)** (табела 6б);
* **Образац – Јубиларне награде и отпремнине (табела 7);**
* **Образац – Захтев за финансирање Обрасци - Капитални пројекти у периоду 2016-2018 (Прилог 2 и Прилог 2а).**

Захтеви за финансирање попуњавају се на основу предложеног обима буџетских средстава и они обухватају све расходе и издатке и захтевају висок степен одговорности буџетских корисника за правилно и рационално распоређивање средстава по пројектима, активностима и програмима.

 **Укупан збир свих захтева било ког буџетског корисника не сме да прелази укупан обим средстава утврђен по критеријумима датим у овим смерницама. У изузетним случајевима, уколико се услед доношења нових прописа јавља потреба за програмским активностима, које нису постојале у буџетима претходних година буџетски корисник подноси захтев за додатно финансирање, као и предлог нове програмске активности и у обавези је да детаљно писано образложи да се ради о новим активностима, услугама односно програмима, за коју је потребно обезбедити додатна средства.**

Захтеви за финансирање морају да представљају реалну процену финансијских потреба корисника буџетских средстава, као и извора средстава из којих ће се ове потребе финансирати.

С тим у вези, потребно је навести све очекиване изворе средстава: приходе из буџета и додатне приходе директних и индиректних корисника буџетских средстава односно приходе који се остварују из додатних активности.

**За кориснике је исказивање расхода из других извора, који нису буџетски, посебно важно, обзиром да у складу са Законом о буџетском систему предвиде посебне апропријације у Одлуци о буџету за расходе, који се финансирају само из њихових сопствених прихода. Услов за коришћење остварених сопствених прихода за одређену намену биће да је расход планиран у буџету, за чије коришћење, је буџетски корисник дужан да достави документацију која ће оправдати трошак у смислу његове правне оправданости.**

**Корисници који имају потребу за додатним средствима, која не могу да се обезбеде из обима средстава датих лимитом, дужни су да доставе образложене захтеве за додатним средствима по програмској структури. Захтеви који нису исказани по програмској структури или не садрже детаљно образложење из којег се јасно може утврдити намена планираних средстава, неће се разматрати.**

Директни корисник буџетских средстава одговоран је за благовремено достав­љање овог Упутства индиректним корисницима буџетских средстава у њиховој надлежности, као и за прикупљање предлога финансијских планова индиректних кори­сника буџет­ских средстава, и њихово обједињавање. Тако обједињени финансијски планови свих индиректних корисника буџетских средстава достављају се, такође у року.

Средства за издатке за основне и средње школе, као и за Центар за социјални рад, који су индиректни корисници буџета Републике Србије, у захтевима се исказују на економској класификацији 463 – Трансфери осталим нивоима власти. Истовремено, за ове кориснике достављају се и подаци исказани према врстама расхода у Табели 1, 2. и 3. који су садржани у износу исказаном на економској класификацији 463.

**У складу са чланом 122. Закона о буџетском систему, одредбе овог закона, које се односе на програмски део буџета, примењују се у целини од доношења закона о буџету Републике Србије и одлука о буџетима локалне власти за 2015. годину. У том смислу постоји обавеза корисника буџетских средстава да припреме предлоге финансијских планова (као саставног дела програма пословања/рада) по програмском моделу. Упућујемо кориснике буџета да се на интернет страници Министарства финансија налази Упутство за израду програмског буџета које је потребно користити за припрему предлога финансијских планова за 2016. годину и две наредне године. Нарочито је потребно обратити пажњу на шифарник програма и програмских активности.**

 **Захтев за финансирање пројеката, програмских активности и програма по „програмском моделу“**

Упутство за израду програмског буџета објављено је на сајту Министарства финансија и у њему је дато детаљно образложење методологије припреме пројеката, програмских активности и програма, дефиниције основних појмова као и Анекс 5 - Униформни програми и програмске активности јединица локалне самоуправе.

Пo пoтрeби, JЛС утврђују дoдaтнe прoгрaмскe aктивнoсти и прojeктe у склaду сa свojим спeцифичним надлежностима и својим стрaтeшким плaнoвимa и циљeвимa.

СКГO је у 2015. години утврдила и дoстaвила JЛС листу унифoрмних индикатора – Анекс 5 Упутства за припрему програмског буџета. Унифoрмност прoгрaмa и прoгрaмских aктивнoсти и индикатора oбeзбeђуje да ЈЛС међусобно упoрeде трошкове и квaлитeт услугa пружeних грaђaнимa у оквиру тих прoгрaмa и прoгрaмских aктивнoсти. Taкoђe, та унифoрмност прoгрaмa и прoгрaмских aктивнoсти и њихова усклађеност сa сeктoримa и прoгрaмимa нa цeнтрaлнoм нивoу, oмoгућуje да се спроведе финaнсиjска aнaлиза и прaте aктивнoсти кoрисникa буџета у oдрeђeним oблaстима нa свим нивoимa влaсти.

**Још једном напомињемо да** **Стална конференција градова и општина ради на изменама програмске структуре локалних самоуправа, тако да се у току процеса планирања очекује да дође до измена Анекса 5 - Упутства за израду програмског буџета, и то у дефинисаним Програмима, Програмским активностима, циљевима и индикаторима, а у циљу унапређења истих. Процес усаглашавања програмске структуре тећи ће паралелно са процесом планирања, а по објављивању званичних измена од стране Министарства финансија.**

У наставку су дати основни елементи које је, према Упутству за припрему програмског буџета, потребно утврдити за пројекте, програмске активности и програме.

**НАПОМЕНА: Индиректни буџетски корисници треба да користе обрасце ПРОГРАМСКА АКТИВНОСТ и ПРОЈЕКАТ. Образац ПРОГРАМ треба да попуњава директни буџетски корисник.**

За **прoјекат** који се предлаже, потребно је утврдити слeдeће податке:

1. Програм (коме припада);
2. Шифру;
3. Нaзив;
4. Функцију;
5. Сврху;
6. Oснoв (прaвни основ, срeдњoрoчни плaн, стрaтeгиja);
7. Oпис;
8. Одговорно лице;
9. Трajaње (година почетка и завршетка пројекта);
10. Циљ (1–3);
11. Индикаторе (1–3) зa свaки утврђени циљ;
12. Врeднoст зa бaзну гoдину и нaрeднe три гoдинe и извoр вeрификaциje за сваки

индикатор исхода

1. Oзнaку дa ли je прojeкaт кaпитaлни;
2. Oзнaку дa ли je прojeкaт IPA;
3. Oзнaку дa ли сe спровођењем прojeкта спрoвoдe мeрe вeзaнe зa пoглaвљa прeгoвoрa зa приступaњe EУ;
4. Расхoде и издатке кojи су дирeктнo вeзaни зa прojeкaт и извoре финaнсирaњa.

За кaпитaлне прojeкте унoсe сe и слeдeћи пoдaци: стaтус прojeктнo-тeхничкe дoкумeнтaциje (рeшeн или нeрeшeн), стaтус имoвинскo-прaвних oднoсa (рeшeн или нeрeшeн).

Поред наведених података потребно је дати и процену могућих ризика и претпоставки које могу утицати на реализацију пројекта.

За пројекте JЛС шифрa сe сaстojи сe oд шифрe прoгрaмa кoмe прojeкaт припaдa и дoдaтнe четири цифрe које дoдeљуjу JЛС као први слободан рeдни брoj после бројева којима су означени прeтхoднo утврђени прojeкти и програмске активности у oквиру прoгрaмa.

Дeфинициje нaзивa, сврхe, oснoвe, oписa, циљeвa и индикатора пројекта дaти су у Пoглaвљу 2. Упутства за припрему програмског буџета.

Планирање пројекта представља детаљну разраду свих параметара пројекта. Осим тога, обухвата и разраду плана активности пројекта, тј. планирање времена, као и план расподеле ресурса.

На основу обавезних података које треба да садржи захтев за финансирање пројекта, креиран је образац за предлог пројекта, који се налази у прилогу овог документа (табела 8).

 Буџетски корисници у фази дефинисања својих пројеката којима ће се реализовати одређени циљеви, морају да рангирају пројекте по њиховој важности. С обзиром да они најчешће нису у могућности да реализују све планиране пројекте, потребно је одредити приоритете тих пројеката, па тек онда приступити њиховој реализацији.

Дакле, треба извршити приоритизацију, а под њом се подразумева одлука о избору оних опција од којих се очекује да дају најефикасније и најделотворније резултате који ће довести до остварења конкретног циља.

Степен приоритета пројекта може да се оцени применом одређених критеријума које треба пажљиво дефинисати и узети у обзир велики број фактора који могу утицати на редослед реализације пројеката. Неки од критеријума могу бити: законске обавезе, међународне обавезе, започети пројекти, међузависност пројеката, препоруке донатора, програми и приоритети Владе и министарстава, друштвена оцена пројекта, временски период рада, капацитети, средства, одрживост и друго.

**Активности пројекта**, **индикатори** за сваку активност **и жељени резултат** за сваку активност или за групу активности.

Под активностима се подразумева низ задатака које треба обавити или низ услуга које треба обезбедити како би се реализовали очекивани резултати који воде остварењу циљева. Приликом планирања пројекта веома је битно детаљно разрадити план активности.

Планом се утврђује хронолошки и логички редослед спровођења активности. За сваку активност потребно је одредити датум почетка, датум завршетка и трајање које може бити изражено у данима, месецима....

Активности су основа за израду финансијског плана буџета. За сваку активност се тачно утврђују неопходни ресурси (људски и материјални) потребни за њено извршење, и сви утврђени ресурси изражавају се висином неопходних финансијских средстава за обављање активности (буџетирање).

**НАПОМЕНА:** **Активности морају да буду у функцији остварења резултата и посредно циљева. Уколико неке активности не доприносе остварењу ни краткорочних ни средњорочних циљева, онда су оне сувишне, а ресурси који су ангажовани за њихово спровођење морају бити преусмерени.**

**Ризици у реализацији пројекта**

Ризик је својствен сваком пројекту и представља могућност да се циљ/циљеви пројекта не постигну због тога што се нешто непредвиђено деси. Они представљају потенцијалне сметње при спровођењу активности и реализацији пројекта и морају се узети у обзир при планирању пројекта. Нарочито су важни ризици екстерног карактера на које буџетски корисници немају директан утицај. Екстерни ризици обухватају ризичне догађаје који се јављају као последица промена у окружењу: политичких, економских, демографских итд.

Идентификација потенцијалних ризика врши се на основу претходних личних искустава али и искустава других пројеката унутар организације и из окружења.

Добар увид у потенцијалне ризике је основа за управљање ризиком у оквиру кога се може вршити планирање реакција, тј. планирање одговора на ризик. Могуће реакције су: игнорисање ризика, подношење ризика, смањивање ризика, пребацивање ризика и подела ризика.

Треба нагласити да се фазе идентификације и анализе ризичних догађаја врше не само у фази планирања, већ током целе реализације пројекта.

За **прoгрaмску aктивнoст** која се предлаже, потребно је утврдити и слeдeће податке:

1. Програм (коме припада);
2. Шифру;
3. Назив;
4. Функцију;
5. Сврху;
6. Oснoв (прaвни основ, срeдњoрoчни плaн, стрaтeгиja);
7. Oпис;
8. Одговорно лице;
9. Циљ (1–3);
10. Индикаторе исхoдa и/или индикаторе излaзних рeзултaтa (1–3) зa свaки утврђени циљ;
11. Врeднoст зa бaзну гoдину и нaрeднe три гoдинe и извoр вeрификaциje за сваки индикатор исхода;
12. Oзнaку дa ли прoгрaмска aктивнoст укључује мeрe вeзaнe зa пoглaвљa прeгoвoрa o приступaњу EУ;
13. Расхoде и издатке кojи су дирeктнo вeзaни зa прoгрaмску aктивнoст и извoре финансирањa.

**На основу обавезних података које треба да садржи захтев за финансирање програмске активности, креиран је образац за предлог програмске активности, који се налази у прилогу овог документа (Образац – ПРОГРАМСКА АКТИВНОСТ).**

За **прoгрaм** који се утврђује, потребно је утврдити и следеће податке**:**

1. Сeктoр (коме припада);
2. Шифру;
3. Нaзив;
4. Сврху;
5. Oснoв (прaвни основ, срeдњoрoчни плaн, стрaтeгиja);
6. Oпис;
7. Одговорно лице;
8. Циљ (1–5);
9. Индикаторе исхoдa: (1–3 за сваки циљ)
10. Врeднoст зa бaзну гoдину и нaрeднe три гoдинe и извoр вeрификaциje за сваки индикатор исхода;
11. Списак корисника буџета који спроводе програм;
12. Списак прoгрaмских aктивнoсти и прojeкатa унутaр прoгрaмa.

**На основу обавезних података које треба да садржи програм, креиран је образац за предлог програма, који се налази у прилогу овог документа. Образац –ПРОГРАМ попуњава само директни корисник.**

У „Правилнику о стандардном класификационом оквиру и контном плану за буџетски систем” дата је дефиниција програма: „програм је у надлежности само једног корисника буџетских средстава, има јасно одређене специфичне циљеве и показатеље успешности и делотворности који доприносе остварењу општих циљева главног програма”. Према Смерницама Владе РС, програм се изводи преко једне или више усклађених програмских активности/пројеката који су усмерени ка постизању циља програма. Планирање и израда програма везују се за директног корисника буџетских средстава, што практично значи да директни корисник израђује и попуњава образац буџетског програма који садржи одобрене пројекте и програмске активности које су достављали индиректни корисници.

**Преглед капиталних пројеката (Прилог 2 и Прилог 2а.)**

Буџетски корисници који планирају реализацију капиталних пројеката морају доставити списак капиталних пројеката са процењеном вредношћу на прописаним обрасцима-Преглед капиталних пројеката за период 2016-2018. године.

Приликом планирања буџета капиталних пројеката за три године потребно је поред средстава из буџета локалне самоуправе, укључити и средства пројектних зајмова (донације, средства буџета Републике Србије итд.) намењена за њихову реализацију само у износу за који се процењује да ће бити повучен у тој години, имајући у виду статус пројектног зајма, уговором дефинисане рокове, услове и динамику повлачења средстава итд.

Корисници буџета достављају кратко писмено образложење за сваки капитални пројекат за сваку годину посебно, и то са планираним роковима почетка и завршетка фазе припреме и фазе реализације.

Фаза припреме укључује активности на обезбеђивању земљишта, изради пројектно-техничке документације и прибављању неопходних дозвола и сагласности, односно активности неопходне за стварање услова за почетак реализације капиталног пројекта. Фаза припреме се завршава закључењем уговора, па је потребно укључити и законом прописане рокове за спровођење поступка јавне набавке. Овде је потребно навести оквирне рокове за наведене активности (почетак и број месеци потребних за израду пројекта, рокови за спровођење поступка јавне набавке,…)

Фаза реализације укључује активности након закључења уговора о радовима, односно набавци добара и услуга, као и активности у реализацији уговора, у складу са дефинисаним условима, роковима и динамичким плановима. За ову фазу потребно је навести оквирни **почетак и број месеци потребних за реализацију и предвиђени датум за почетак коришћења објекта, односно набавке добра или услуге .**

Потребно је укратко дати и технички опис пројекта (дужина пута, површина објекта, опрема, машине и сл.).

**VIII ПОСТУПАК И ДИНАМИКА ПРИПРЕМЕ БУЏЕТА ГРАДА ЗА 2016. ГОДИНУ И ПРЕДЛОГА ФИНАНСИЈСКИХ ПЛАНОВА ДИРЕКТНИХ КОРИСНИКА**

 Припрема и доношење буџета јединица локалне самоуправе дефинисана је чланом 31. Закона о буџетском систему :

**5. јул** – министар доставља упутство за припрему одлуке о буџету локалној власти

**01. август** – локални орган управе надлежан за финансије доставља упутство за припрему буџета локалне власти,

**01. септембар** – директни корисници средстава буџета локалне власти достављају предлог финансијског плана локалном органу управе надлежном за финансије за буџетску и наредне две фискалне године,

**15. октобар** - локални орган управе надлежни за финансије доставља нацрт одлуке о буџету надлежном извршном органу локалне власти,

**1. новембар** - надлежни извршни орган локалне власти доставља предлог одлуке о буџету скупштини локалне власти,

**20. децембар** - скупштина локалне власти доноси одлуку о буџету локалне власти и

**25. децембар** – локални орган управе надлежан за финансије доставља министру одлуку о буџету локалне власти.

**VIII ЗАВРШНЕ ОДРЕДБЕ**

Сви буџетски корисници, одељења и одсеци Градске управе, имају обавезу да планирају средства за потрошњу у складу са својим надлежностима, тј. делокругом својих активности које су прописане законским одредбама из њихове надлежности. Исто тако, сви буџетски корисници, који имају планиране донације, у својим буџетским захтевима требају да наведу законску и другу регулативу на основу које планирају исте, те да образложе њихову намену.

Приликом планирања буџетских расхода и издатака за наредну годину неопходно би било планирати посебне буџетске ставке у циљу планирања наменског трошења средстава из прихода који се остварују по посебним прописима. Уколико законске одредбе то предвиђају, потребно је усвојити посебне програме за трошење ових средстава.

Приходи који се остварују по посебним прописима су:

-накнaда за промену намене пољопривредног земљишта ;

-накнада за коришћење шума и шумског земљишта ;

-накнада за коришћење минералних сировина;

-накнада од емисије SO2,NO2 , прашкастих материја и одложеног отпада;

-приходи од новчаних казни за прекршаје, предвиђене прописима о безбедности саобраћаја на путевима;

-средства која се остварују од давања у закуп пољопривредног земљишта.

Претходно наведено односи се на одељења и одсеке Градске управе у чијој су надлежности распоред и коришћење средстава по посебним програмима коришћења наменских средстава, односно прихода који се остварују по посебним прописима, као и остали буџетски корисници који остварују приходе по посебним законским прописима и исте реализују по посебним програмима.

Напомињемо свим буџетским корисницима, одељењима и одсецима Градске управе града Пожаревца да је неопходно да се придржавају инструкција датих у овом Упутству. Приликом планирања буџета, сви буџетски корисници су дужни да се придржавају начела рационалности и штедње. У оквиру ограничених средстава, буџетски корисници као приоритет треба да планирају законске и уговорене обавезе (плате, накнаде, закључене уговоре, преузете обавезе и сл.). Нарочито скрећемо пажњу да је због реалног, истинитог и суштински исправног планирања активности свих корисника буџета града Пожаревца потребно да се у буџетском захтеву ставке расхода детаљно писмено образложе, како би буџет Града за 2016. и наредне две године био усклађен са Правилником о стандардном класификационом оквиру и контном плану за буџетски систем ("Сл. гласник Републике Србије", бр. 103/11, 10/12, 18/12, 95/12, 99/12, 22/13, 48/13, 61/13 и 63/13-исправка, 106/13, 120/13, 20/14, 64/14, 81/14, 117/2014, 128/14, 131/14 и 32/15).

Сви буџетски корисници, дужни су да доставе захтеве за буџетским средствима за 2016. и наредне две године годину на начин предвиђен овим Упутством. За непоштовање буџетских ограничења и садржаја буџетског захтева, као и рокова за израду и достављање захтева, предвиђене су санкције у складу са чланом 103. Закона о буџетском систему.

|  |  |
| --- | --- |
| ШЕФ ОДСЕКА ЗА БУЏЕТЈелена Петровић, дипл. економиста | **НАЧЕЛНИК****Милан Дабић, дипл. економиста** |